เรื่องร้องเรียน (ทางเท้า,ร้องเรียน,ถนน,กีดขวาง) วันที่ 2023-03-29 08:31:59 — แขวงทุ่งสองห้อง เขตหลักสี่ กรุงเทพมหานคร
เรื่อง การครอบครองพื้นที่ตะเข็บที่ดินและทางเดินเท้า

เรียน ท่านผู้ว่ากทม.


ขอร้องเรียนกี่ยวกับการครอบครองพื้นที่ตะเข็บที่ดิน ดังนี้

เนื่องจากบ้านที่อยู่อาศัยในซอยงามวงศ์วาน 47 (ซอยชินเขต 2) บางช่วงเป็นที่ดินส่วนบุคคลติดกับถนนซอย และบางช่วงเป็นที่พักอาศัยที่มีตะเข็บที่ดินติดกับถนน ซึ่งตามปกติประชาชนทั่วไปสามารถใช้พื้นที่ตะเข็บที่ดินนั้นเป็นทางเดินสาธารณะ และบ้านพักอาศัยใช้เป็นทางเข้า-ออกของบ้านพักอาศัย

แต่สำหรับร้านค้าบางร้านมีการครอบครองพื้นที่ตะเข็บที่ดินนั้นและทางเดินเท้าบางส่วน

โดยร้านส้มตำป้าสมบูรณ์ซอยชินเขต 2 มีการตั้งโต๊ะอาหารและก่อหลังคาขึ้นมา ทำให้กีดขวางทางสาธารณะ

จึงเรียนมาเพื่อโปรดพิจารณาดำเนินการตรวจสอบ และให้ร้านค้าแก้ไข


ด้วยความนับถือ

มัลลิกา ตระกูลไทย
ซอยชินเขต 2
ถนนงามวงศ์วาน 
เขตหลักสี่ กทม.